TIEKĖJŲ KLAUSIMAI / SIŪLYMAI / PASTABOS DĖL 
VšĮ Naujosios Vilnios poliklinika rinkos konsultacijos Nr. 3652998 „NVP-70516 Reagentai ir papildomos priemonės hematologinių tyrimų atlikimui bei įrangos įsigijimas panaudos būdu PD RK“ dėl pirkimo dokumentų projekto
Gautos suinteresuotų rinkos dalyvių pastabos:
	Techninių parametrų pavadinimas
	Tiekėjų pastabos
	Perkančiosios organizacijos atsakymas

	1.
	Techninių reikalavimų punktas Nr. 6. Reikalauja: „Analizuojami parametrai - WBC, RBC, HGB, HCT, MCV, MCH, MCHC, PLT, NE%, LY%, MO%, EO%, BA%, NE#, LY#, MO#, EO#, BA#, RDW-CV, RDW-SD, MPV, PDW, PCT, P-LCR.“.
	Siūlome pašalinti iš šio reikalavimo PDW, PCT ir P-LCR analites remiantis 2021 spalio 18 d. Lietuvos Respublikos sveikatos apsaugos ministro įsakymu Nr. V-2341 Dėl klinikinių laboratorinių tyrimų nomenklatūros patvirtinimo, kuriame Bendro hematologinio tyrimo su leukocitų diferencijavimu analičių sąraše šie parametrai nurodomi kaip papildomi (nebūtini).
	Nors 2021 m. spalio 18 d. Lietuvos Respublikos sveikatos apsaugos ministro įsakyme Nr. V-2341 parametrai PDW, PCT ir P-LCR priskiriami prie papildomų parametrų, perkančiojoje organizacijoje (toliau – PO) šie rodikliai jau ne vienerius metus yra aktyviai naudojami diagnostiniam vertinimui bei klinikinių sprendimų priėmimui. Dėl šios priežasties šių analičių PO atsisakyti nesutinka, o jų įtraukimas į reikalavimus yra pagrįstas praktiniu taikymu ir poreikiu. Be to, kaip žinoma, šiuo metu rinkoje ne mažiau kaip 3 tiekėjai, galintys pasiūlyti hematologinius analizatorius, atitinkančius nustatytus parametrus, įskaitant PDW, PCT ir P-LCR. Todėl konkurencijos principai išlieka užtikrinti, o reikalavimai nėra pertekliniai.
Reikalavimas keičiamas nebus.

	2.
	Techninių reikalavimų punktas Nr. 7. Reikalauja: „Maksimalios leistinos parametrų paklaidos CV - WBC iki 3.0 %; RBC iki 1.5 %; Hgb iki 1.5 %; HCT iki 1.5 %; MCV iki 1.5 %; Plt iki 5 %“.
	Siūlome šį reikalavimą keisti ir formuluoti: „Maksimalios leistinos parametrų paklaidos CV - WBC iki 3.0 %; RBC iki 2.0 %; Hgb iki 1.5 %; HCT iki 3.0 %; MCV iki 1.5 %; Plt iki 5 %“. Toks sąlygos pakeitimas leistų praplėsti galimų tiekėjų ratą ir įstaigai pasiūlyti ekonomiškai naudingesnių pasiūlymų.
	Siūlomas RBC paklaidos padidinimas iki 2,0 % bei HCT – iki 3,0 % reikštų mažesnį tyrimų tikslumą ir patikimumą. Kadangi šie rodikliai turi tiesioginę įtaką klinikinių sprendimų priėmimui, jų kokybė perkančiajai organizacijai yra itin svarbi. PO prioritetas išlieka užtikrinti aukščiausią diagnostinę kokybę, todėl RBC ir HCT paklaidų reikšmių padidinimas nėra priimtinas. Rinkoje yra hematologinių analizatorių gamintojų ir tiekėjų, galinčių atitikti visus konkurso sąlygose nustatytus techninius reikalavimus, įskaitant nurodytas CV paklaidas. Todėl konkurencijos užtikrinimas šiuo atveju nėra ribojamas.
Reikalavimas keičiamas nebus.

	3.
	Techninių reikalavimų punktas Nr. 12 reikalauja: „Našumas - ne mažiau kaip 90 tyr./val.“.
	Atsižvelgiant į tai, kad pirkimas vykdomas Naujosios Vilnios poliklinikai, kurios darbo dienų skaičius per metus yra 252 d. ir į tai kad numatomas tyrimų skaičius yra 78000 tyrimai per 36 mėn (~104 tyrimai per dieną), Siūlome šią sąlyga keisti ir formuluoti: „Našumas automatiniame mėginių atlikimo rėžime - ne mažiau kaip 55 tyr./val.“. Toks sąlygos pakeitimas vis dar pilnai užtikrintų savalaikį tyrimų atlikimą įstaigoje, tuo pačiu praplėstų galimų tiekėjų ratą ir įstaigai pasiūlyti ekonomiškai naudingesnių pasiūlymų.
	Tiekėjo pateiktas paskaičiavimas, grindžiamas vidutiniu tyrimų skaičiumi per dieną, yra suprantamas, tačiau neatspindi realios darbo specifikos. Didžiausias hematologinių tyrimų srautas tenka rytinėms valandoms (dažniausiai nuo 8 iki 11 val.), kai per trumpą laiką turi būti ištirtas didelis mėginių kiekis. Tai susiję su pacientų srautų valdymu, klinikinės praktikos reikalavimais bei būtinybe užtikrinti savalaikį tiek planinių, tiek skubių tyrimų atlikimą. Būtent dėl šių priežasčių reikalavimas dėl analizatoriaus našumo – ne mažiau kaip 90 tyrimų per valandą – yra pagrįstas laboratorijos darbo organizavimo būtinybėmis, o ne vien metiniu ar dieniniu tyrimų kiekiu. Papildomai pažymime, kad rinkoje yra pakankamai analizatorių gamintojų, siūlančių įrangą, atitinkančią nurodytą našumo reikalavimą (90, 100, 110 tyr./val. ar daugiau), taip pat modulines sistemas, užtikrinančias dar didesnį našumą. Todėl šis reikalavimas nėra perteklinis ir neriboja konkurencijos. Atsižvelgdami į aukščiau išdėstytą, informuojame, kad techninio reikalavimo keisti neketiname.



Dėkojame už aktyvų dalyvavimą teikiant pastabas.
Atkreipiame dėmesį, kad, jei dalyvausite planuojamame vykdyti pirkime, kartu su pasiūlymu pateikiamame Europos bendrojo viešųjų pirkimų dokumento (toliau - EBVPD) III dalies „Pašalinimo pagrindai“ C13 skiltyje į klausimą „Tiesioginis arba netiesioginis dalyvavimas rengiant šią procedūrą (VPĮ 46 str. 4 d. 3 p.)“ atsakytumėte „Taip“.  Viešųjų pirkimų tarnyba teigia: „Jei tiekėjas tiesiogiai ar netiesiogiai suteikė pirkimo vykdytojui konsultaciją (nesvarbu, ar rinkos tyrimo (jeigu apie atliekamą rinkos tyrimą buvo informuotas raštu), ar rinkos konsultacijos metu, ar teikdamas pagalbinę viešųjų pirkimų veiklą ir pan.) arba kitaip dalyvavo rengiant pirkimo procedūrą (pavyzdžiui, parengė techninį (darbo) projektą, techninę specifikaciją ir pan.), jis, pildydamas EBVPD III dalies “Pašalinimo pagrindai C13 skiltį, į klausimą „Tiesioginis arba netiesioginis dalyvavimas rengiant šią procedūrą (VPĮ 46 str. 4 d. 3 p.)” turėtų atsakyti „Taip”.
